TVT ตั้งบริษัทย่อย “บิ๊กเบรน” หวังขยายฐานลูกค้า–เพิ่มกำลังผลิตครบวงจร
TVT ตั้ง บ.ย่อย “บิ๊กเบรน” ลุยธุรกิจรับจ้างผลิตสื่อโฆษณา-รายการโทรทัศน์-ภาพยนตร์ หวังขยายฐานลูกค้า – เพิ่มกำลังการผลิตครบวงจร
11 ส.ค. 2559

บริษัท ทีวี ธันเดอร์ จำกัด (มหาชน) หรือ TVT ระบุว่า บริษัทได้จดทะเบียนจัดตั้งบริษัท บิ๊กเบรน จำกัด ซึ่งเป็นบริษัทย่อยใหม่เสร็จเรียบร้อยแล้ว โดยบริษัทดังกล่าวประกอบธุรกิจเกี่ยวกับการรับจ้างผลิตสื่อโฆษณา รายการโทรทัศน์ ภาพยนตร์ ออกแบบโฆษณารวมทั้งเผยแพร่โฆษณาประชาสัมพันธ์ทางสื่อโฆษณาทุกช่องทางมีทุนจดทะเบียน 8,000,000 บาท
ทั้งนี้ การจัดตั้งบริษัท บิ๊กเบรน จำกัด มีวัตถุประสงค์เพื่อเป็นการขยายฐานลูกค้า และเพิ่มกำลังการผลิตรายการให้ครบวงจร โครงสร้างผู้ถือหุ้น ได้แก่ TVT มีสัดส่วนการถือหุ้น 51% เจษฎา โอสถาเลิศ มีสัดสวนการถือหุ้น 25.25% และนางสาวศิรินาฎ กุนธร มีสัดส่วนการถือหุ้น 23.75%